nvidia/miracl-vision huggingface dataset:
रबड़

रबड़ के वृक्ष भूमध्य रेखीय सदाबहार वनों में पाए जाते हैं, इसके दूध, जिसे लेटेक्स कहते हैं से रबड़ तैयार किया जाता हैं। सबसे पहले यह अमेजन बेसिन में जंगली रूप में उगता था, वहीं से यह इंग्लैण्ड निवासियों द्वारा दक्षिणी-पूर्वी एशिया में ले जाया गया। पहले इसका प्रयोग पेन्सिल के निशान मिटाने के लिये किया जाता था। आज यह विश्व की महत्वपूर्ण व्यावसायिक फसलों में से है। इसका प्रयोग मोटर के ट्यूब, टायर, वाटर प्रूफ कपड़े, जूते तथा विभिन्न प्रकार के दैनिक उपयोग की वस्तुओं में होता है। थाईलैंड, इण्डोनेशिया, मलेशिया, भारत, चीन तथा श्रीलंका प्रमुख उत्पादक देश है। भारत का विश्व उत्पादन में चौथा स्थान है परन्तु घरेलु खपत अधिक होने के कारण यह रबर का आयात करता है। रबर का आदिमस्थान अमरीका है। अमरीका की एक आदि जाति 'माया' थी, जिसमें रबर के गेंद प्रचलित थे। कोलंबस ने सन्‌ 1493 ई. में वहाँ के आदिवासियों को रबर के बने गेदों से खेलते देखा था। ऐसा मालूम होता है कि दक्षिण पूर्व एशिया के आदिवासी भी रबर से परिचित थे और उससे टोकरियाँ, घड़े और इसी प्रकार की व्यवहार की अन्य चीजें तैयार करते थे। धीरे-धीरे रबर का प्रचार सारे संसार में हो गया और आज रबर आधुनिक सभ्यता का एक महत्वपूर्ण प्रतीक माना जाता है। रबर के बने सामानों की संख्या और उपयोगिता आज इतनी बढ़ गई है कि उसके अभाव में काम चलाना असंभव समझा जाता है। रबर का उपयोग शांति और युद्धकाल में, घरेलू और औद्योगिक कार्यों में समान रूप से होता है। संसार के समस्त रबर के उत्पादन का प्राय: 78 प्रतिशत गाड़ियों के टायरों और ट्यूबों के बनाने में तथा शेष जूतों के तले और एड़ियाँ, बिजली के तार, खिलौने, बरसाती कपड़े, चादरें, खेल के सामान, बोतलों और बरफ के थैलों, सरजरी के सामान इत्यादि, हजारों चीजों के बनाने में लगता है। अब तो रबर की सड़के भी बनने लगी हैं, जो पर्याप्त टिकाऊ सिद्ध हुई है। रबर का व्यवसाय आज दिनोंदिन बढ़ रहा है।
क्षोभमण्डल

क्षोभमण्डल या ट्रोपोस्फ़ीयर (troposphere) पृथ्वी के वायुमंडल का सबसे निचला हिस्सा है। इसी परत में आर्द्रता, जलकण, धूलकण, वायुधुन्ध तथा सभी मौसमी घटनाएं होती हैं। यह पृथ्वी की वायु का सबसे घना भाग है और पूरे वायुमंडल के द्रव्यमान का ८०% हिस्सा इसमें मौजूद है। भूमध्य रेखा (इक्वेटर) पर इसकी ऊंचाई 18 किमी है जो ध्रुवों पर घटकर सिर्फ़ 8 किमी ही रह जाती है। क्षोभमण्डल की औसत ऊँचाई 10 से 12 कीमी है। वायुमंडल में इसके ऊपर की परत को समतापमण्डल या स्ट्रैटोस्फ़ीयर कहते हैं। इन दोनों परतों के बीच की रेखा का नाम क्षोभसीमा है। इस मंडल का तापमान १५℃ से -५६℃ तक होता है। ऊँचाई के साथ इसमे वायुदाब व तापमान में कमी होती है वायुमंडल में प्रति 165 m की ऊंचाई पर 1 डिग्री तापमान में कमी आती है तथा 1 किलोमीटर की ऊंचाई पर 6.5 डिग्री सेल्सियस तापमान में कमी आती है गर्मियों में क्षोभ मंडल की ऊंचाई बढ़ जाती है तथा सर्दियों में घट जाती है धरातल से ऊपर जानें पए प्रति १,००० फीट की ऊचाई पर तापमान में ३.६ डिग्री फारेनहाइट की गिरावट आती जाती हैं।
तापमण्डल

धरातल से 80 किलोमीटर की ऊचाई से लेकर 640 किमी तक तापमण्डल का विस्तार हें lol 0p
शान्तिनिकेतन

शान्तिनिकेतन (बांग्ला: শান্তিনিকেতন) भारत के पश्चिम बंगाल प्रदेश में बीरभूम जिले के अंतर्गत बोलपुर के समीप छोटा-सा शहर है। यह कोलकाता से लगभग 100 कि॰मी॰ उत्तर की ओर स्थित है। नोबेल पुरस्कार विजयी कवि रवीन्द्रनाथ टैगोर द्बारा विश्व-भारती विश्वविद्यालय की स्थापना के कारण यह नगर प्रसिद्ध हो गया। यह स्थान पर्यटन की दृष्टि से भी महत्वपूर्ण है क्योंकि टैगोर ने यहाँ कई कालजयी साहित्यिक कृतियों का सृजन किया। उनका घर ऐतिहासिक महत्व की इमारत है। रवीन्द्रनाथ के पिता देवेंद्रनाथ टैगोर ने वर्ष 1863 में सात एकड़ जमीन पर एक आश्रम की स्थापना की थी। वहीं आज विश्वभारती है। रवीन्द्रनाथ ने 1901 में सिर्फ पांच छात्रों को लेकर यहां एक स्कूल खोला। इन पांच लोगों में उनका अपना पुत्र भी शामिल था। 1921 में राष्ट्रीय विश्वविद्यालय का दर्जा पाने वाले विश्वभारती में इस समय लगभग छह हजार छात्र पढ़ते हैं। इसी के इर्द-गिर्द शांतिनिकेतन बसा था।
भूमध्य रेखा

भूमध्य रेखा पृथ्वी की सतह पर उत्तरी ध्रुव एवं दक्षिणी ध्रुव से सामान दूरी पर स्थित एक काल्पनिक रेखा है। यह पृथ्वी को उत्तरी और दक्षिणी गोलार्ध में विभाजित करती है। दूसरे शब्दों में पृथ्वी के केंद्र से सर्वाधिक दूरस्थ भूमध्यरेखीय उभार पर स्थित बिन्दुओं को मिलाते हुए ग्लोब पर पश्चिम से पूर्व की ओर खींची गई कल्पनिक रेखा को भूमध्य या विषुवत रेखा कहते हैं। इस पर वर्ष भर दिन-रात बराबर होतें हैं, इसलिए इसे विषुवत रेखा भी कहते हैं। अन्य ग्रहों की विषुवत रेखा को भी सामान रूप से परिभाषित किया गया है। इस रेखा के उत्तरी ओर २३½° में कर्क रेखा है व दक्षिणी ओर २३½° में मकर रेखा है। परिभाषा के अनुसार भूमध्य रेखा का अक्षांश शून्य (०) होता है। पृथ्वी की भूमध्य रेखा की लम्बाई लगभग ४०,०७५ कि.मी.(२४,९०१.५ मील) (शुद्ध लम्बाई ४०,०७५,०१६.६८५६ मीटर) है। पृथ्वी के घूर्णन की धुरी और सूर्य के चारों ओर पृथ्वी की परिक्रमा की कक्षा से प्राप्त सतह के बीच के संबंध स्थापित करें, तो पृथ्वी की सतह पर अक्षांश के पांच घेरे मिलते हैं। उनमें से एक यह रेखा है, जो पृथ्वी की सतह पर खींचा गया महानतम घेरा (चक्र) है। सूर्य अपनी सामयिक चाल में आकाश से, वर्ष में दो बार, २१ मार्च और २३ सितंबर को भूमध्य रेखा के ठीक ऊपर से गुजरता है। इन दिनों भूमध्य रेखा पर सूर्य की किरणें पृथ्वी की सतह के एकदम लम्बवत पड़ती हैं। भूमध्य रेखा पर स्थित प्रदेशों में सूर्योदय और सूर्यास्त अपेक्षाकृत अधिक देर से होता है। ऐसे स्थानों पर वर्ष भर, सैद्धांतिक रूप से, १२ घंटों के दिन और रात होते हैं, जबकि भूमध्य रेखा के उत्तर और दक्षिण में दिन का समय मौसम के अनुसार बदलता रहता है। जब इसके उत्तर में शीतकाल में दिन छोटे और रात लंबी होती हैं, तब इसके दक्षिण में ग्रीष्मकाल में दिन लंबे व रातें छोटी होती हैं। वर्ष के दूसरे छोर पर मौसम दोनों गोलार्धों में एकदम उलटे होते हैं। किंतु भूमध्य रेखा पर दिनमान के साथ साथ मौसम भी समान ही रहता है। पृथ्वी भूमध्य रेखा पर थोड़ी से उभरी हुई है। इस रेखा पर पृथ्वी का व्यास १२७५९.२८ कि.मी.(७९२७ मील) है, जो ध्रुवों के बीच के व्यास (१२७१३.५६ की.मी., ७९०० मील) से ४२.७२ कि॰मी॰ अधिक है। भूमध्य रेखा के आस-पास के स्थान अंतरिक्ष केंद्र के लिए अच्छे हैं (जैसे गुयाना अंतरिक्ष केंद्र, कौरोऊ, फ्रेंच गुयाना), क्योंकि वह पृथ्वी के घूर्णन के कारण पहले से ही पृथ्वी पर किसी भी अन्य स्थान से अधिक गतिमान (कोणीय गति) हैं और यह बढ़ी हुई गति, अन्तरिक्ष यान के प्रक्षेपण के लिए आवश्यक ईंधन की मात्रा को कम कर देती है। इस प्रभाव का उपयोग करने के लिए अंतरिक्ष यान को पूर्व दिशा में प्रक्षेपित किया जाना चाहिए | वर्षा ऋतु और अधिक ऊंचाई के भागों को छोड़कर, भूमध्य रेखा के निकट वर्ष भर उच्च तापमान बना रहता है। कई उष्णकटिबंधीय क्षेत्रों में लोग मौसम को दो प्रकार का बताते है: आर्द्र और शुष्क। फिर भी भूमध्य रेखा के निकट अधिकतर स्थान वर्ष भर गीले ही रहते हैं और मौसम समुद्र तल से ऊंचाई और समुद्र से दूरी जैसे अनेक कारणों के अनुसार बदलता रहता है। बरसाती और आर्द्र परिस्थितियों से पता चलता है की भूमध्य रेखीय क्षेत्र विश्व की सर्वाधिक गर्म क्षेत्र नहीं हैं। पृथ्वी की सतह पर अधिकतर भूमध्य रेखीय क्षेत्र समुद्र का भाग है। भूमध्य रेखा का उच्चतम बिंदु ४६९० मीटर ऊंचाई पर कायाम्बे ज्वालामुखी, इक्वाडोर के दक्षिणी ढाल पर है। भूमध्य रेखा १४ देशों के स्थल या जल से होकर जाती है। मध्याह्न रेखा से प्रारंभ होकर ये पूर्व की ओर जाती है:
यामोत्तर

पृथ्वी के उत्तरी एवं दक्षिणी ध्रुव के मिलाने वाली और उत्तर-दक्षिण दिशा में खींची गयी काल्पनिक रेखाओं को याम्योत्तर , देशान्तर , मध्यान्तर रेखाएं कहते हैं। लन्दन के निकट स्थित ग्रीनिच से जाने वाली यामोत्तर को 'प्रधान यामोत्तर' माना गया है। उत्तर प्रदेश के मिर्जापुर के निकट से जाने वाली डिग्री यामोत्तर रेखा के समय को भारतीय मानक समय माना गया है। पृथ्वी के 0° देशांश (latitude) पर खींची गई यामोत्तर रेखा प्रधान यामोत्तर रेखा या ग्रीनीच रेखा कहलाती है। दुनिया का मानक समय इसी रेखा के सापेक्ष निर्धारित किया जाता हैं (कोरडिनेटिड युनिवर्सल टाइम -UTC)। लन्दन के निकटस्थ ग्रीनीच इसी रेखा पर स्थित हैं, इसलिए इसे ग्रीनीच रेखा भी कहते है। प्रधान यामोत्तर रेखा के पूर्व ने स्थित 180° तक के यामोत्तर, 'पूर्वी यामोत्तर' तथा पश्चिम की ओर स्थित यामोत्तर, 'पश्चिमी यामोत्तर' कहलाते हैं।
सड़क (फ़िल्म)

सड़क 1991 की हिन्दी भाषा की रोमांटिक थ्रिलर फिल्म है। इसका निर्देशन महेश भट्ट ने किया है और पूजा भट्ट और संजय दत्त प्रमुख कलाकार हैं। अभूतपूर्व संगीत के साथ यह फिल्म सन 1991 की साजन के बाद सबसे ज्यादा कमाई करने वाली हिन्दी फिल्म है। इस फिल्म को खलनायक महारानी के रूप में दिवंगत सदाशिव अमरापुरकर के पुरस्कार विजेता प्रदर्शन के लिए भी याद किया जाता है। फिल्म 1976 की फिल्म टैक्सी ड्राइवर से प्रेरित थी। महारानी (सदाशिव अमरापुरकर) एक किन्नर है जो एक वेश्यालय चलाता है जिसमें पूजा (पूजा भट्ट) और चंदा (नीलिमा अज़ीम) जैसी कई लड़कियों का इस्तेमाल किया जाता है। एक टैक्सी चालक रवि (संजय दत्त), महारानी द्वारा खरीदी जाने से पहले पूजा से मिलता है। उसका दोस्त गोतिया (दीपक तिजोरी) चंदा से प्यार करता है। रवि ने यौन संक्रमित बीमारी के कारण अपनी बहन रूपा (सोनी राज़दान) की मृत्यु होते हुए देखी है। वह अपने प्रेमी के साथ चली गई थी जिसने उसे वेश्यालय में बेच दिया और उसे वेश्या बनने के लिए मजबूर कर दिया। इस हिंसक घटना ने रवि को आघात पहुँचाई और जीवन भर के लिये डरा दिया है। वह एक अनिद्रा रोगी बन गया है जो अपनी बहन की मौत के विचलित सपने देखता है और कई अवसरों पर बेचैन और हिंसक हो जाता है। एक दिन टैक्सी चलाते वक्त वह इंस्पेक्टर ईरानी (पंकज धीर) से मिलता है। जिन्हें वह अखबार में छपे एक लेख से पहचानता है। रवि उसे उनके गंतव्य तक छोड़ देता है और उससे कोई पैसा लेने से इंकार कर देता है। इंस्पेक्टर कहते है कि अगर उसे किसी भी तरह की मदद की ज़रूरत तो उसे याद करें। रवि फिर से पूजा से मिलता है जब वह महारानी के वेश्यालय से भागने की कोशिश करती है। वह व्यर्थ में उसकी मदद करने की कोशिश करता है। वह तीस हजार रुपए, अपनी जिंदगी की सारी बचत अपने टैक्सी के मालिक सलीम भाई (अवतार गिल) से लेता है और ग्राहक के रूप में एक रात के लिए पूजा को ले जाता है। वह अपने दोस्त गोतिया और एक दलाल गुल्लू (मुश्ताक खान) की मदद से ऐसा करता है। हालांकि, पूजा को वो सुरक्षित रूप से लौटा दे इसलिये गोतिया को महारानी अपने पास रखती है। वे बॉम्बे के चारों ओर घूमते हैं, एक दूसरे के साथ कुछ रोमांटिक समय बिताते हैं। जिसके दौरान रवि पूजा से कहता है कि वह उसे प्यार करता है। वो हर रात उसके लिए वेश्यालय में वापस आना जारी रखता है (संभवतः - ताकि वह अन्य ग्राहकों को बेची न जाए)। इस फिल्म के लिये संगीत नदीम श्रवण ने दिया है।
संगम (फ़िल्म)

संगम 1964 में बनी हिन्दी भाषा की रूमानी फिल्म है। इसका निर्देशन राज कपूर ने किया और इसमें वो स्वयं वैजयंतीमाला और राजेन्द्र कुमार के साथ मुख्य चरित्रों को निभाए हैं। यह राज कपूर की पहली रंगीन फिल्म थी इसे कभी-कभी राज कपूर की शानदार और प्रसिद्ध रचना भी माना जाता है, क्योंकि यह उनके सबसे अच्छे कामों में से एक है। जारी होने पर ये वर्ष की सबसे ज्यादा कमाई करने वाली फिल्म बनी थी। यह अत्यंत लंबी होने के लिये भी प्रतिष्ठित थी जिसके कारण इसे सिनेमाघर में दो विराम (interval) के साथ दिखाया गया था। सुन्दर (राज कपूर), गोपाल (राजेन्द्र कुमार) और राधा (वैजयंतीमाला) बचपन से दोस्त रहते हैं। बड़े होने के बाद राधा से सुन्दर प्यार करने लगता है, पर वो गोपाल को पसंद करते रहती है। जब सुन्दर अपने प्यार के बारे में गोपाल को बताता है तो गोपाल अपने प्यार को मन में ही दबा देता है। सुन्दर भारतीय वायुसेना में शामिल हो जाता है और उसे कश्मीर में एक मिशन पर जाना होता है। वो जाने से पहले गोपाल से वादा लेता है कि वो किसी को भी राधा और उसके बीच नहीं आने देगा और ऐसा बोल कर वो चले जाता है। इसके बाद उसका विमान नष्ट होने की खबर आती है, जिससे सभी मान लेते हैं कि उसकी मौत हो चुकी है। सुन्दर के मर जाने के बाद, राधा से अपने दिल की बात कहने के लिए गोपाल एक प्रेम पत्र लिखता है, और वो उस पत्र को लेकर अपने पास कहीं छुपा लेती है। दोनों शादी करने की सोचते रहते हैं कि तभी सुन्दर पूरी तरह सुरक्षित और अच्छे हालत में वापस आ जाता है। सुन्दर को देख कर गोपाल फिर से अपने प्यार को मन में ही दबा लेता है। सुन्दर वापस आने के बाद वो राधा को शादी के लिए मनाने की कोशिश करते रहता है और बाद में उन दोनों की शादी भी हो जाती है। शादी के बाद सुन्दर बहुत खुश रहता है, क्योंकि उसका सपना अब हकीकत बन चुका है। राधा भी अपने दिमाग से गोपाल को निकाल देती है और उससे बोलती है कि वो उसके और उसके पति से दूर रहे, ताकि उसके पास रहने से उसे कष्ट होता है। दोनों की शादीशुदा जिंदगी अच्छी चल रही होती है कि एक दिन सुन्दर को बिना दस्तखत किया हुआ एक प्रेम पत्र मिलता है, जो गोपाल ने लिखा था। उस प्रेम पत्र को देख कर सुन्दर के पैरों तले जमीन खिसक जाती है, उसे लगता है कि राधा का किसी और के साथ चक्कर चल रहा है। वो बंदूक निकाल लेता है और उससे उसके प्रेमी का नाम पुछने लगता है, जिससे कि वो उस प्रेमी को मार सके, पर राधा उसे बताने से इंकार कर देती है। सुन्दर के मन में उस पत्र को लिखने वाले की खोज करने का जुनून सवार रहता है और उसके कारण राधा का जीवन अस्त-व्यस्त हो जाता है। वो गोपाल से इस बारे में मदद मांगती है। सुन्दर भी उस लेखक को ढूंढने में मदद के लिए गोपाल से मदद मांगने जाता है। तीनों एक ही जगह पर मिलते हैं और गोपाल ये मान लेता है कि वो पत्र उसी ने राधा के लिए लिखा था। गोपाल को इस समस्या से बाहर निकालने का कोई रास्ता नहीं सूझता है और वो सुन्दर की बंदूक ले कर खुद को गोली मार लेता है। अंत में राधा और सुन्दर वापस एक हो जाते हैं। सभी शंकर-जयकिशन द्वारा संगीतबद्ध।
आप की कसम

आप की कसम 1974 में बनी हिन्दी भाषा की नाट्य रूमानी फिल्म है। यह जे ओम प्रकाश द्वारा निर्मित है जो उनकी निर्देशक के रूप में पहली फिल्म भी है। फिल्म में राजेश खन्ना, मुमताज़, संजीव कुमार, रहमान, असरानी और ए के हंगल हैं। संगीत आर॰ डी॰ बर्मन द्वारा है, जिन्हें फिल्म के लिए एकमात्र फिल्मफेयर नामांकन मिला। फिल्म सफल रही और बॉक्स ऑफिस पर इसे हिट के रूप में घोषित किया गया, और आलोचकों ने भी इसकी सराहना की। "जय जय शिव शंकर", "जिंदगी के सफर में" और "करवटें बदलते रहें" सहित फिल्म के गीत बहुत लोकप्रिय रहे। अमीर और धनवान सुनीता (मुमताज़) अपने कॉलेज में एक संघर्षशील मध्यम वर्ग के युवा व्यक्ति कमल भटनागर (राजेश खन्ना) से मिलती है, और दोनों एक-दूसरे की ओर आकर्षित होते हैं। कमल के पिता (ए के हंगल) और सुनीता के माता-पिता (दीना पाठक, रहमान) उनके रिश्ते को मंजूरी देते हैं, और जल्द ही दोनों विवाहित हो जाते हैं। जब तक कमल को सुनीता की निष्ठा के बारे में संदेह नहीं होता तब तक जीवन आनंदित होता है। ये संदेह नियंत्रण से बाहर हो जाता है, जिसके परिणामस्वरूप दोनों अलग हो जाते हैं। वह अब भी अपने दिल में एक-दूसरे से प्यार करते हैं, लेकिन अपने जीवन से संदेह को दूर करने में असमर्थ हैं। सभी गीत आनंद बख्शी द्वारा लिखित; सारा संगीत आर॰ डी॰ बर्मन द्वारा रचित।
केंद्रीय विद्यालय संगठन

भारत सरकार ने दूसरे वेतन आयोग की सिफारिश पर १९६२ में केंद्रीय विद्यालय संगठन की योजना को मंजूरी दी। शुरू में विभिन्न राज्यों में स्थित 20 सेना रेजिमेंटों के 20 स्कूलों का सेंट्रल स्कूलों के रूप में अधिग्रहण किया गया था। 1965 में केंद्रीय विद्यालय संगठन के रूप में एक स्वायत्तशासी निकाय का गठन किया गया, जिसका उद्देश्य रक्षाकर्मियों एवं अर्ध सैनिक बलों के कर्मचारियों सहित अखिल भारतीय सेवाओं और देश भर में स्थानांतरित होने वाले केंद्रीय कर्मचारियों के बच्चों की एक समान शिक्षा की आवश्यकता पूरी करने के लिए केंद्रीय विद्यालयों की स्थापना करना और उसके काम पर नजर रखना था। इस समय (17 जून 2013 तक) देश में 1073 केंद्रीय विद्यालय है, जिनमें से तीन विदेश (अर्थात काठमांडू, मास्को एवं तेहरान) में स्थित है। सभी केंद्रीय विद्यालयों में एक जैसे पाठ्‌यक्रम हैं।
८६वां संविधान संशोधन अधिनियम (शिक्षा)

इस संदेश के दिखलाई पड़ने के अन्य संभावित कारण:
धरती कहे पुकार के (1969 फ़िल्म)

धरती कहे पुकार के (अंग्रेजी: Call of the Earth) 1969 में वैशाली फिलम्स पताका अन्तर्गत दीनानाथ शास्त्री निर्मित, दुलाल गुहा निर्देशित हिन्दी भाषा की फिल्म है। जितेंद्र, नंदा, लीबी राणा, कन्हैयालाल, दुर्गा खोटे एवं संजीव कुमार इसके प्रमुख कलाकार तथा अभि भट्टाचार्य, अमोल सेन, असित सेन, ए के हंगल, तरुण बोस, मनमोहन व लीला मिश्रा सहायक कलाकार है। फिल्म में संगीत लक्ष्मीकांत-प्यारेलाल ने दिया तथा गीतकार मजरुह सुल्तानपुरी है। कन्हैयालाल का पात्र एक गरीब किसान है जो अपनी पत्नी एवं दो भाइयों (संजीव कुमार और जीतेन्द्र अभिनीत) के साथ रहता है। संजीव कुमार अपने भाइयों की सहायता से कानूनी शिक्षण में है। उधर जितेंद्र कन्हैयालाल को खेती में सहायता करता है। संजीव कुमार की शिक्षण हेतु कन्हैयालाल अपनी ज़मीन की एवज़ में गाँव के साहूकार से उधार लेता है। इधर जितेंद्र उसके बेटी (नंदा) से प्रेम करता है। समय के चलते औद्योगिकीकरण व घरेलु कठिनाईयाँ भाइयों को बिखेरती है। अपने भाई के उधार का विषय जान, विवाहित संजीव कुमार अपनी पत्नी एवं भाइयों को छोड़ शहर जाए उधार चुकाने के पैसे लाने तक गाँव न आने की ठान लेता है। उधर जितेंद्र शहर में वाहन चलाए जीवनी करता है। शेष कथा में सही शिक्षण, धार्मिक विशवास व पारिवारिक मूल्य एवं बंधन सभी भाईयों के मिलन में साहायक होना दर्शाया गया है। सभी गीत के गीतकार मजरुह सुल्तानपुरी व संगीतकार लक्ष्मीकांत-प्यारेलाल है।
अकेला (1991 फ़िल्म)

अकेला 1991 में बनी हिन्दी भाषा की फिल्म है।
मेजर साब

मेजर साब 1998 में बनी हिन्दी भाषा की एक्शन फिल्म है। इसमें अमिताभ बच्चन, अजय देवगन, सोनाली बेंद्रे और आशीष विद्यार्थी मुख्य भूमिकाओं में हैं। अमिताभ बच्चन इस फिल्म के निर्माता भी है। ये फिल्म सफल रही थी। इसके गीत भी लोकप्रिय रहे थे। मेजर जसबीर सिंह राणा (अमिताभ बच्चन) राष्ट्रीय रक्षा अकादमी में कैडेटों को प्रशिक्षित करते हैं ताकि वो अधिकारी बन जाए। वीरेन्द्र प्रताप सिंह (अजय देवगन) अमीर और लापरवाह जीवनशैली जीने वाला है। जब उसके पिता गुजर जाते हैं, तो वह पूरी संपत्ति और धन का उत्तराधिकारी होने की उम्मीद करता है। लेकिन इच्छापत्र में एक शर्त के कारण ऐसा करने में वो असमर्थ होता है। इस शर्त के अनुसार उसे पारिवारिक परंपराओं के अनुसार सैन्य अकादमी में शामिल होना होगा। ऐसा करने में विफलता उसके विरासत के दावे को निरस्त कर देगी। इसके बाद वीरेन्द्र सेना के सभी नियमों को तोड़ने के मकसद के साथ राष्ट्रीय अकादमी में शामिल होने का फैसला करता है ताकि उसे थोड़े समय के भीतर ही निष्कासित कर दिया जाए। उसके प्रशिक्षण अधिकारी मेजर जसबीर सिंह राणा हैं। वह वीरेन्द्र को किसी भी परिस्थिति में नहीं निकालने का प्रण लेते हैं। भले ही वीरेन्द्र दो बार भाग गया लेकिन उन्होंने उसे नहीं निकाला। वह जानता नहीं है कि मेजर साब सख्त अनुशासनात्मक है जो उसे सीधा करने और उसे एक सैनिक बनाने के लिए दृढ़ हैं। इस प्रकार दोनों के बीच युद्ध शुरू होता है। वीरेन्द्र की योजनाएं तब बदलती हैं जब इस बीच वो एक खूबसूरत लड़की निशा (सोनाली बेंद्रे) से प्यार करने लगता है। वो अपने गैंगस्टर भाई शंकर (आशीष विद्यार्थी) के साथ बहुत अमीर तरीके से रहती है। वीरेन्द्र प्रशिक्षण जारी रखने का फैसला करता है ताकि वह निशा के नजदीक हो सकें। इस बीच वीरेन्द्र पर सेना से हथियार चुरा लेने का आरोप लगता है और वह अपना नाम साफ़ करने की कोशिश करता है। इस बीच शंकर निशा की शादी साथी गैंगस्टर परशुराम बिहारी के बेटे विकी से कराना चाहता है। जब निशा ने विकी के साथ अपनी सगाई के दौरान खुले तौर पर वीरेन्द्र के लिए अपना प्यार घोषित किया, तो शंकर उसे माफ कर देता है। वह वीरेन्द्र को उसके भविष्य के दामाद के रूप में गले लगाता है। निशा और वीरेन्द्र को ये नहीं पता है कि शंकर की एक भयानक योजना है जो वीरेन्द्र को गंभीर रूप से घायल करेगी और विकलांग बना देगी। तब मेजर साब वीरेन्द्र को अपना प्यार पाने में मदद करते हैं और बिगड़ैल वीरेन्द्र को बेहतरीन और बहादुर सैनिक बनाते हैं।
आचार्य राममूर्ति समिति

विश्वनाथ प्रताप सिंह के प्रधानमंत्रित्व वाली भारत सरकार ने ७ मई १९९० के प्रस्ताव द्वारा राष्ट्रीय शिक्षा नीति, १९८६ का परिवर्तित परिस्थितियों के विषय में पुनर्निरीक्षण करने के लिए इस समिति का गठन किया। इसके अध्यक्ष प्रसिद्ध गांधीवादी विचारक एवं समाजशास्त्री आचार्य राममूर्ति थे। यह पहला कमीशन था जिसने लंबा समय नहीं लिया और डेढ़ साल के भीतर अपनी रिपोर्ट तत्कालीन प्रधानमंत्री चंद्रशेखर को सौंप दी।  राममूर्ति आयोग ने शिक्षा में बुनियादी सुधार की सिफारिशें कीं। राममूर्ति समिति के मुख्य विचार निम्न बिन्दुओं पर केन्द्रित थे:
कस्तूरबा गांधी बालिका विद्यालय योजना

भारत में केन्द्र सरकार ने सर्वशिक्षा अभियान‎ को बढ़ावा देने के लिए कस्तूरबा गांधी बालिका विद्यालय योजना के निर्देशन में देशभर में 750 आवासीय स्कूल खोलने का प्रावधान किया है। इस योजना का शुभारम्भ 2006-07 में किया गया। इन विद्यालयों में कम से कम 75% सीटें अनुसूचित जाति व जनजाति, पिछड़ा वर्ग तथा अल्पसंख्यक वर्गों की बालिकाओं के लिए आरक्षित है बाकि 25% गरीबी रेखा के नीचे जीवन यापन करने वाले परिवार की बालिकाओं के लिए है। बेटी बचाओ बेटी पढ़ाओ योजना को सार्थक बनाने के लिए कस्तूरबा गांधी बालिका आवासीय विद्यालय में अब 12वीं तक की पढ़ाई होती है। यह योजना अगस्त 2004 में भारत सरकार द्वारा पेश की गई थी। तब इसे शैक्षिक रूप से पिछड़े ब्लॉकों में अनुसूचित जाति, अनुसूचित जनजाति, अन्य पिछड़ा वर्ग, अल्पसंख्यक समुदायों और गरीबी रेखा से नीचे के परिवारों की लड़कियों के लिए शैक्षिक सुविधाएं प्रदान करने के लिए सर्व शिक्षा अभियान कार्यक्रम में एकीकृत किया गया था। ग्रामीण क्षेत्रों और वंचित समुदायों के बीच लैंगिक असमानता अभी भी बनी हुई है। नामांकन के रुझान को देखते हुए, प्राथमिक स्तर पर लड़कियों के नामांकन में लड़कों की तुलना में, विशेष रूप से उच्च प्राथमिक स्तर पर महत्वपूर्ण अंतर बना हुआ है। केजीबीवी का उद्देश्य यह सुनिश्चित करना है कि प्रारंभिक स्तर पर आवासीय सुविधाओं के साथ आवासीय विद्यालयों की स्थापना करके समाज के वंचित समूहों की लड़कियों के लिए गुणवत्तापूर्ण शिक्षा संभव और सुलभ हो। यह योजना 2004 में शैक्षिक रूप से पिछड़े ब्लॉकों (ईबीवी) में अपनी स्थापना के बाद से लागू थी, जहां ग्रामीण महिला साक्षरता राष्ट्रीय औसत (46.13%: जनगणना 2001) से कम है और साक्षरता में लिंग अंतराष्ट्रीय औसत (21.59%: जनगणना 2001) से अधिक है। इन ब्लॉकों में, निम्नलिखित क्षेत्रों में स्कूल स्थापित किए जा सकते हैं: निम्नलिखित को शामिल करने के लिए पात्र ब्लॉकों के मानदंड को 1 अप्रैल 2008 से संशोधित किया गया है: यह योजना 28 राज्यों और केंद्र शासित प्रदेशों में लागू की गई है: असम, आंध्र प्रदेश, अरुणाचल प्रदेश, बिहार, छत्तीसगढ़, दादरा और नगर हवेली, दिल्ली, गुजरात, हरियाणा, हिमाचल प्रदेश, जम्मू और कश्मीर, झारखण्ड, कर्नाटक, मध्य प्रदेश, महाराष्ट्र, मणिपुर, मेघालय, मिजोरम, नागालैंड, ओडिशा, पंजाब, राजस्थान, तमिलनाडु, तेलंगाना, त्रिपुरा, उत्तर प्रदेश, उत्तराखंड और पश्चिम बंगाल।
सिग्नेट प्रेस

सिगनेट प्रेस की स्थापना पश्चिम बंगाल के कोलकाता नगर में डी. के. गुप्ता ने की थी। संस्कृत कॉलेज के सामने कॉलेज स्ट्रीट नाम से किताबों के लिए प्रसिद्ध सड़क पर स्थित इस प्रेस में सत्यजित राय ने अपने जीवन के प्रारंभिक दिन विजुअल डिज़ाइनर की तरह काम करते हुए बिताए थे और कुछ प्रसिद्ध किताबों के आवरण बनाए थे। इन पुस्तकों में जवाहरलाल नेहरू की डिस्कवरी ऑफ़ इंडिया, बिभूतिभूषण बंधोपाध्याय की पाथेर पांचाली और जीबनानंद दास की रूपसी बांगला आदि प्रमुख है।
सीमाबद्ध (1971 फ़िल्म)

सीमाबद्ध (बांग्ला: সীমাবদ্ধ) (बंगाली उच्चारण : शिमाबद्धो) (अंग्रेजी नाम : Company Limited) सत्यजीत राय द्वारा निर्देशित, 1971 में बनी एक बंगाली फ़िल्म है। यह मणिशंकर मुखर्जी के उपन्यास सीमाबद्ध (शिमाबद्धो) पर आधारित है। इसमें बरुण चंद, हरिंद्रनाथ चट्टोपाध्याय और शर्मिला टैगोर आदि ने मुख्य भूमिकाएँ निभायी हैं। यह फ़िल्म राय की कलकत्ता त्रयी की दूसरी फिल्म थी, जिसमें प्रतिद्वंदी (1970) और जन अरण्य (1976) शामिल थीं। ये फ़िल्में कलकत्ता के तेजी से हो रहे आधुनिकीकरण, बढ़ती कॉर्पोरेट संस्कृति और लालच तथा चूहे-दौड़ की निरर्थकता पर आधारित हैं। इस फिल्म ने 33वें वेनिस अंतरराष्ट्रीय फ़िल्म महोत्सव में अंतर्राष्ट्रीय फ़िल्म समीक्षक महासंघ पुरस्कार और 1971 में सर्वश्रेष्ठ फ़ीचर फ़िल्म के लिए राष्ट्रीय फ़िल्म पुरस्कार जीता। फ़िल्म 1971 में रिलीज हुई। बांग्लादेश (तत्कालीन पूर्वी पाकिस्तान) में स्वतंत्रता प्राप्ति के लिए मुक्ति संग्राम चल रहा था। पश्चिम बंगाल में लाखों शरणार्थियों ने शरण ले रखी थी। भारतीय सेना बांग्लादेश के स्वतंत्रता सेनानियों को सैन्य प्रशिक्षण में मदद कर रही थी। वहीं पश्चिम बंगाल के अंदर नक्सल समर्थक सीपीआई-एमएल का सशस्त्र संघर्ष जारी था, जिसे दबाने के लिए प्रशासन सख़्त से सख़्त होता जा रहा था। कई युवा मर रहे था। इसी दौरान 24 सितंबर को 'सीमाबद्ध' रिलीज हो गई। यह फ़िल्म प्रतिभा और किस्मत के धनी युवा श्यामलेन्दु चटर्जी की कहानी है, जो कोलकाता शहर में बेरोजगारी की पृष्ठभूमि में एक कंपनी का निदेशक बन जाता है। कहानी से पता चलता है कि यह युवक पदोन्नति और सामाजिक प्रतिष्ठा की ख़ातिर छोटे-मोटे काम करने से भी नहीं हिचकिचाता। फिल्म 'प्रतिद्वंद्वी' में श्यामल का किरदार सिद्धार्थ से बिल्कुल उलट है। विरोधाभासी इस अर्थ में कि सिद्धार्थ बेरोजगार है, पूरी फिल्म में नौकरी की तलाश में सड़कों पर घूम रहा है। और श्यामल को न केवल नौकरी मिली क्योंकि वह एक अच्छा छात्र था, बल्कि उस नौकरी के शीर्ष पर भी पहुँचा। जहाँ सिद्धार्थ वामपंथी हैं वहीं श्यामल की कोई विचारधारा नहीं है। सिद्धार्थ अपने पैरों के नीचे जमीन होने पर दूसरों के लिए विरोध करना जानता है, वहीं दूसरी ओर श्यामल अपने पैरों के नीचे जमीन पाने के लिए दूसरों की जान जोखिम में डालने से नहीं हिचकिचाता। बादशाही आंटि (1966-1967) • कैलास चौधुरीर पाथर (1967) • शेयाल देवता रहस्य (1970) • गंगटोक गंडगोल (1970) • सोनार केल्ला (1971) • बाक्स रहस्य (1972) • कैलासे केलेंकारी (1973) • समाद्दारेर चाबि (1973) • रॉयल बंगाल रहस्य (1974) • घुरघुटियार घटना (1975) • जॉय बाबा फेलुनाथ (1975) • बोम्बाइयेर बोम्बेटे (1976) • गोँसाइपुर सरगरम (1976) • गोरस्थाने साबधान (1977) • छिन्नमस्तार अभिशाप (1978) • हत्यापुरी (1979) • गोलकधाम रहस्य (1980) • जोतो कांड काठमांडुते (1980) • नेपोलियनेर चिठि (1981) • टिनटोरेटोर जीशु (1982) • अम्बर सेन अन्तर्धान रहस्य (1983) • जाहांगीरेर स्वर्णमुद्रा (1983) • एबार कांड केदारनाथे (1984) • बोसपुकुरे खुनखारापि (1985) • दार्जीलिंग जमजमाट (1986) • अप्सरा थियेटरेर मामला (1987) • भूस्वर्ग भयंकर (1987) • शकुन्तलार कण्ठहार (1988) • लंडने फेलुदा (1989) • गोलापी मुक्ता रहस्य (1989) • डॉ. मुनसीर डायरी (1990) • नयन रहस्य (1990) • रॉबर्टसनेर रूबी (1992) • इन्द्रजाल रहस्य (1995) • फेलुदा (असंपूर्ण; 1995) • फेलुदा वन फेलुदा टू • डबल फेलुदा (संकलन) • फेलुदा प्लस फेलुदा (संकलन) • प्रोफ़ेसर शंकु •